armvectores/hy_wikipedia_2023 huggingface dataset:
Փարախ (Շապին Գարահիսարի գավառ, կենտրոնից արևելք)

Փարախ, գյուղ պատմական Փոքր Հայքում, իսկ ապա Արևմտյան Հայաստանում, Սեբաստիայի վիլայեթի Շապին Գարահիսարի գավառում։ Գտնվում էր Շապին Գարահիսար քաղաքից 26 կմ արևելք, մյուս Փարախ գյուղից 3 կմ հյուսիս-արևելք, Ալուջորի դաշտի հյուսիսային մասում, Ալուջորի  գետի փախակողմյան վտակներից մեկի ստորին հոսանքի տարածքում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Պիի կյանքը (ֆիլմ)

«Պիի կյանքը» (անգլ.՝ Life of Pi), ռեժիսոր Էնգ Լիի արկածային դրաման 3D ֆորմատով։ Ֆիլմը նկարահանվել է Յան Մարթելի համանուն վեպի հիման վրա, որը հրատարակվել է 2001 թվականին։ Գլխավոր դերակատարը հնդիկ սկսնակ դերասան Սուրաջ Շարման է։
Պրեմիերան կայացել է Նյու Յորքի կինոփառատոնի ժամանակ 2012 թվականի սեպտեմբերի 28-ին։ ԱՄՆ-ում ֆիլմը ներկայացվել է 2012 թվականի նոյեմբերի 21-ին, իսկ Ռուսաստանում՝ 2013 թվականի հունվարի 1-ին։ Կինոարվեստի ամերիկյան ակադեմիան ֆիլմն անվանել է տարվա լավագույն տասը ֆիլմերից մեկը, իսկ Ամերիկյան կինոակադեմիան ֆիլմին շնորհել է 11 անվանակարգ «Օսկար» մրցանակաբաշխության համար՝ ներառյալ տարվա լավագույն ֆիլմը։


== Դերերում ==
Սուրաջ Շարմա՝ Պի Պատել
Տաբասում Հաշմի՝ Պի Պատելի մայրը
Ադիլ Հուսեյն՝ Պի Պատելի հայրը
Իրֆան Խան՝ Պի Պատելը մեծ տարիքում
Ժերար Դեպարդիե՝ կոկ
Ռեյֆ Սփոլ՝ Յան Մարտել
Այուշ Տանդոն՝ Պի Պատելը վաղ մանկության շրջանում


== Նկարահանումներ ==
2000-ական թվականներին ռեժիսորի թեկնածուներն էին Մ. Նայթ Շյամալանը, Ալֆոնսո Կուարոնը և Ժան Պիեր Ժյոնեն։
Ռեժիսորը որոշեց փոխարինել Թոբի Մագուայերին, որը սկզբնապես պետք է խաղար Գրողի դերը ֆիլմում, Ռեյֆ Սփոլի հետ։ Էնգ Լին կարծում էր, որ Թոբի չափազանց հայտնի դերասան է, որ կարող է հեռուստադիտողների ուշադրությունը գարվել և տանել իր կողմը՝ մյուս դերասաններից։
«Համանուն» ֆիլմում Իրֆան Խանը և Տաբուն ընտանեկան զույգի դեր են կատարում և ունեն որդի ու դուստր։


== Ծանոթագրություններ ==


== Արտաքին հղումներ ==
www.lifeofpimovie.com «Պիի կյանքը» ֆիլմի. պաշտոնական կայք
«Պիի կյանքը»(անգլ.) ֆիլմը Internet Movie Database կայքում
«Պիի կյանքը»(անգլ.) ֆիլմը Rotten Tomatoes կայքում
«Պիի կյանքը»(անգլ.) ֆիլմը Box Office Mojo  կայքում
«Պիի կյանքը»(անգլ.) ֆիլմը allmovie կայքում:
Վերշինա (գյուղ, Ժիտոմիրի շրջան)

Անվան այլ կիրառումների համար տե՛ս՝ ՎերշինաՎերշինա (ուկրաիներեն՝ Вершина), գյուղ Ուկրաինայի Ժիտոմիրի մարզի Ժիտոմիրի շրջանում։ Հիմնադրվել է 1601 թվականին։
2001 թվականի տվյալներով Վերշինա գյուղում բնակվում էր 37 մարդ։ Բնակավայրը զբաղեցնում է 0,196 կմ² տարածք։ Բնակչության խտությունը կազմում էր 188,78 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չիպիշևո

Չիպիշևո (ռուս.՝ Чипышево), գյուղ Ռուսաստանի Չելյաբինսկի մարզի Սոսնովսկի շրջանի կազմում։
Բնակչությունը վերջին գրանցված տվյալներով կազմում էր 400 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մ 1 ճանապարհ (Հայաստան)

Մ 1 ճանապարհ (M 1), միջպետական նշանակության ճանապարհը, որը հանդիսանում է Հայաստանի ավտոմոբիլային ճանապարհային ցանցի կարևորագույն հատվածներից մեկը։
Հայաստանի միջպետական նշանակության ավտոմոբիլային ճանապարհները նրանք են, որոնք կապում են Հայաստանի ճանապարհային ցանցն այլ պետությունների ավտոմոբիլային ճանապարհների ցանցին և ապահովում են միջազգային տրանսպորտային հաղորդակցությունը։
Մ 1 ճանապարհը ունի 173.7 կմ երկարություն։ Այն Հայաստանի մայրաքաղաք Երևանը միացնում է հանրապետության երկրորդ քաղաք Գյումրիին՝ շարունակվելով դեպի Բավրա և Հայաստան - Վրաստան պետական սահման։
Ներկայումս Մ 1 ճանապարհի Աշտարակ-Թալին հատվածը վերանորոգվում է մի քանի միլիարդ ԱՄՆ դոլար արժողությամբ «Հյուսիս-հարավ» ճանապարհաշինարարական ծրագրի շրջանակներում։


== Ծանոթագրություններ ==
Նուաել սյուր Մեր

Նուաել սյուր Մեր (ֆր.՝ Noyelles-sur-Mer), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 860 մարդ, բնակչության խտությունը` 42.98 մարդ/կմ²։ Բնակավայրը զբաղեցնում է 20.01 կմ² տարածք։


== Աշխարհագրություն ==
Գտնվում է Փարիզ քաղաքից 155 կմ հյուսիս, Ամյեն քաղաքից 55 կմ հյուսիս-արևմուտք։


== Բնակչություն ==


== Տնտեսություն ==
2010 թվականին ուներ 468 աշխատունակ (15-64 տարեկան) բնակիչ, որոնցից ակտիվ էին 305-ը, իսկ ոչ ակտիվները` 163։ Ակտիվության ցուցանիշը կազմում է 65,2 %։ 305 աշխատունակ մարդկանցից աշխատել է 272 անձ (142 տղամարդ և 130 կին)։ Գործազուրկ են եղել 33 անձ (18 տղամարդ և 15 կին)։ 163 անաշխատունակներից 36-ը եղել են աշակերտներ կամ ուսանողներ, 78-ը` թոշակառուներ, իսկ 49-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կինոթատրոն

Կինոթատրոն, կինոցուցադրման համար դահլիճով հագեցած շենք։ Կինոթատրոնի շենքը հիմնականում բաղկացած է որոշակի թեքություն ունեցող դահլիճից, ճեմասրահից և օժանդակ սենյակներից։ Դահլիճի հանդիպակաց պատերից մեկին էկրանն է, իսկ մյուսի ետևում՝ համապատասխանորեն սարքավորված կինոցուցադրման խցիկը։ 
Առաջին կինոթատրոնները կառուցվել են 1900-ական թվականի վերջերին՝ գրեթե կրկնելով թատերական շենքերի հատակագծային լուծումները (Նոլենդորֆպլացի վրա, Բեռլին, 1910, ճարտարապետ Օ. Կաուֆման, «խուդոժեստվեննի», Մոսկվա, 1910-ական թթ., ճարտ. Ֆ. Օ. Շեխտել և այլն)։ 1920-ական թվականներին կազմավորվել է կինոթատրոնի ճարտարապետությունը՝ հատակագծային, տարածական, տեխնոլոգիական ուրույն լուծումներով, ֆունկցիոնալ պրոցեսի կազմակերպվածությամբ, դահլիճի տեսանելիության և լսելիության բարձր հատկանիշներով։ Տարածում են գտել նաև բնակելի և հասարակական շենքերի առանձին հարկերում ներկառուցված կինոթատրոնները։ 1930-ական թվականներին կինոթատրոնի նախագծման տնտեսական ու ճարտարապետական խնդիրների ուսումնասիրությունը հանգեցրել է բազմադահլիճ կինոթատրոնի գաղափարին։ Կինոթատրոնի շինարարության զարգացման ասպարեզում մեծ նշանակություն է ունեցել տիպային նախագծերի ստեղծումը (1930-ական թվականներին), որը լայնորեն տարածվել է 1960-ական թվականներին (300—1000-տեղանոց դահլիճներ)։ Նույն տարիներին կառուցվում էին 2500—4000 տեղով կինո-համերգային դահլիճներ, որոնց տեխնիակական սարքավորումներն ու լսելիության պայմանները հնարավորություն էին տալիս իրականացնել նաև համերգային ծրագրեր։ 2010-ականներից կինոթատրոնների մեծ մասը հագեցած է թվային կինոպրոյեկցիայով՝ ֆիզիկական կինոժապավենի ստեղծումն ու փոխադրումը դարձնելով ժամանակավրեպ անհրաժեշտություն։
Իոնա Վակելի

Իոնա Վակելի (կեղծանուն, իսկական անունն ու ազգանունը՝ Իոնա Մեգրելիձե, 15 (28) նոյեմբերի, 1900, գյուղ Վակե, Օզուրգեթի շրջան - 1988), վրացի գրող, բանաստեղծ։


== Կենսագրություն ==
Ծնվել է 1900 թվականի նոյեմբերի 15-ին (28-ին) Օզուրգեթի շրջանի Վակե գյուղում։ Գրական գործունեությունն սկսել է Հոկտեմբերյան հեղափոխությունից հետո՝ 1920 թվականին։ Ստեղծագործության առաջին շրջանում Իոնա Վակելին հարել է հեղափոխական ռոմանտիզմին։ Որպես գյուղում ծնված մարդու՝ Իոնա Վակելիին հարազատ է գյուղի կյանքի թեմատիկան (պոեմ «Նասակիրալի», (1925), նվիրված է 1905 թվականի հեղափոխությանը)։ Նրա պոեզիան հագեցած է ֆաբրիկաների ու գործարանների ռիթմով և արտահայտում է պրոլետարական կոլեկտիվ աշխատանքի հզորության գաղափարը։ Ֆետիշացնելով մեքենաների աղմուկը և արտահայտելով հեղափոխական պայքարի ու շինարարության գաղափարները՝ Վակելին սկզբում գրեթե չէր անդրադառնում բանվորների կենցաղին ու հոգևոր մշակույթին։
Ռեալիզմին ու մարդկանց կյանքի կոնկրետ հարցերին Իոնա Վակելին սկսեց անդրադառնալ 1930-ական թվականներին՝ ձգտելով գեղարվեստական ազդեցության համապատասխան մեթոդով ազդել բանվոր դասակարգի հոգեբանության վրա։ «Ապրակումե Չիմչիմելի» (1934) կատակերգության մեջ, «Նախանձ» (1937) և «Պողպատ» (1951) պիեսներում Վակելին քննադատում է անցյալի մնացորդները, պատկերում կամային, նպատակասլաց խորհրդային մարդկանց կերպարներ ու նրանց պայքարը նոր կյանքի կառուցման համար։ Ձևի տեսանկյունից Վակելին մեծապես հետևում է XIX դարի վրաց գրականության դասականներին ու հատկապես Իլյա Ճավճավաձեին (պոեմ «Մեցիսկվիլե»)։
Իոնա Վակելին գրել է նաև պատմական դրամաներ՝ «Շամիլ» (1935), «Գեորգի Սաակաձե» (1939) և «Թագուհի Թամար» (1948)։ Նրա պիեսները բեմադրվել են Թբիլիսիի Կ. Մարջանիշվիլու անվան թատրոնում, Շոթա Ռուսթավելու անվան պետական ակադեմիական թատրոնում և Թբիլիսիի Գրիբոյեդովի անվան ռուսական դրամատիկական թատրոնում։


== Մատենագրություն ==
Առանձին գրքով հրատարակվել են՝

Շարավանդեդի, Թիֆլիս, 1923,
Թվրոպա, Թիֆլիս, 1925,
Նասակիրալի, Թիֆլիս, 1926։


== Գրականություն ==
Барамидзе А., Радиани Ш., Жгенти Б. История грузинской литературы. Тб., 1958.
Մեելվա (գյուղ, Լիհուլա շրջան)

Անվան այլ կիրառումների համար տե՛ս՝ ՄեելվաՄեելվա (էստ․՝ Meelva), գյուղ Էստոնիայի Լյաենեմաա նահանգի Լիհուլա շրջանում։
2011 թվականի տվյալներով գյուղում բնակվում էր 20 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սիս Յու

Սիս Յու (ռուս.՝ Сысь-Ю), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Կուկ Յու գետի ձախ ափին՝ 2 կմ հեռավորության վրա։ Գետի երկարությունը կազմում է 61 կմ։ Գետաբերանից 20 կմ հեռավորության վրա, ձախ ափին թափվում է գետ՝ Սիս Վոժ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000014770
Կոդը ըստ հիդրոլոգիական հետազոտության (ՌԴ) — 103001477
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Չոր նավահանգիստ

Չոր նավահանգիստ (երբեմն կոչվում է ներքին նավահանգիստ կամ միջմոդալ հանգույց) ներքին միջմոդալ տերմինալ է, որն ավտոմոբիլային կամ երկաթուղային ճանապարհով ուղղակիորեն կապված է ծովային նավահանգստի հետ։
Բացի բեռնափոխադրման մեջ իրենց դերից, չոր նավահանգիստները կարող են ներառել նաև ապրանքների պահեստավորման և համախմբման աշխատանքներ, ավտոմոբիլային կամ երկաթուղային բեռնափոխադրողների սպասարկում և մաքսազերծման ծառայություններ։ Այս օբյեկտների տեղադրությունը չոր նավահանգստում նվազեցնում է պահեստավորման և մաքսային տարածքների համար մրցակցությունը ծովային նավահանգստում։
Չոր նավահանգիստը՝ ստեղծելով կենտրոնացված բաշխման, կետ կարող է արագացնել բեռների հոսքը նավերի և ցամաքային տրանսպորտային ցանցերի միջև։ Ներքին նավահանգիստները կարող են բարելավել ներմուծումը և արտահանումը՝ ծանրաբեռնված ծովային նավահանգիստներից հեռու տեղափոխելով  բեռնարկղերի ժամանակատար տեսակավորումն ու վերամշակումը։


== Նախապատմություն ==
Չոր նավահանգիստ եզրը նեղ իմաստով օգտագործվում է միջազգային տրանսպորտային համակարգերի ոլորտում՝ միջմոդալ բեռնարկղերի (ստանդարտացված բեռնափոխադրման կոնտեյներ) համար նախատեսված մասնագիտացված օբյեկտները նշելու համար։ Նման նավահանգիստներում ապրանքներ բեռնելու և բեռնաթափելու փոխարեն, բեռնարկղերը կարող են պարզապես տեղափոխվել նավից ավտոմեքենա կամ նավից գնացք։ Բեռնարկղը կարող է կրկին տեղափոխվել ճանապարհային և երկաթուղային տրանսպորտով մի այլ տեղ։ Ապրանքները բեռնվում կամ բեռնաթափվում են միայն սկզբնական կամ վերջնական նպատակակետում։։
Բեռնարկղերը թույլ են տալիս ծովային նավահանգստում իրականացվող որոշ գործառույթներ՝ մաքսային գործառույթներ, վերամշակում, բեռնարկղերի ստուգում տեսակավորում և համախմբում, տեղափոխել ցամաքային տարածք։ Արդյունքում ծովային նավահանգստում արագանում է բեռնարկղերի բեռնաթափումը և նվազում են գործառնական ծախսերը։ Արդյունավետությունը մեծանում է, երբ ցամաքային տեղամասի և ծովային նավահանգստի միջև բարձր թողունակությամբ երկաթուղային կապ է լինում։
Չոր նավահանգիստը  կապված է ծովային նավահանգստի հետ, և զբաղվում է բեռնարկղերի բաշխումով է փոխադրման տարբեր միջոցների միջև (միջմոդալ փոխանցում) և միջազգային առևտրի մշակումով։ Սա տարբերում է ցամաքային նավահանգիստը կոնտեյներային պահեստից կամ տրանսպորտային հանգույցից։
Չոր նավահանգիստ տերմինը կարող է օգտագործվել նաև օդանավակայանի կամ ցամաքային սահմանային անցակետի, այլ ոչ թե ծովային նավահանգստի հետ կապված նմանատիպ մոդելի համար։


== Չոր նավահանգիստ Հայաստանում ==
2022 թվականի դեկտեմբերին Հայաստանի Հանրապետության էկոնոմիկայի նախարար Վահան Քերոբյանը հայտարարել է, որ լոգիստիկ ենթակառուցվածքներ զարգացնելու նպատակով Գյումրիում չոր նավահանգիստ են կառուցելու։ Այն արագ հաղորդակցություն ու կապ է ստեղծելու վրացական երկու՝  Բաթումի և Փոթիի նավահանգիստների հետ։


== Ծանոթագրություններ ==
Լեռնարոտ

Անվան այլ կիրառումների համար տե՛ս՝ Լեռնարոտ (այլ կիրառումներ)Լեռնարոտ, գյուղ Հայաստանի Արագածոտնի մարզի Աշտարակ տարածաշրջանի Լեռնարոտ համայնքում, Արագած լեռան հարավային փեշերին։ Հեռավորությունը մարզկենտրոնից՝ 27 կմ հյուսիս-արևմուտք, բարձրությունը ծովի մակերևույթից՝ 1725 մ։


=== Անվանում ===
Լեռնարոտը ճանաչված է եղել որպես Մագդա (մինչ 1949 թ.) և Մաղդա։


== Բնակչություն ==
Լեռնարոտի բնակչության նախնիները գաղթել են Մուշից և Սասունի Գելեգուզան, Հեթինք, Սպղանք և այլ գյուղերից։ Ըստ Հայաստանի Հանրապետության 2001 թվականի մարդահամարի, Լեռնարոտի մշտական բնակչությունը 343, իսկ առկա բնակչությունը 329 հոգի է։ Լեռնարոտի ազգաբնակչության փոփոխությունը.


== Տնտեսություն ==
Բնակչությունը զբաղվում է անասնապահությամբ, բանջարաբուծությամբ և երկրագործությամբ։


== Պատմամշակութային կառույցներ ==
Գյուղից հարավ գտնվում է «Խուչեր» գյուղատեղին (մջնդ.) համանուն ամրոցով (մ.թ.ա. 2-րդ-1-ին հզմ.), 3 կմ հյուսիս՝ «Դիտվան» գյուղատեղին (վաղ մջնդ.), իսկ 1 կմ հյուսիս՝ «Աղրիկ» գյուղատեղին (XIV-XVII-րդ դդ.)։ Կան նաև քարայր-կացարաններ՝ «Բադոյի քարանձավ» (XVI-XVIII-րդ դդ.) և «Սյունով քարափ» (XVI-XVIII դդ.)։


== Տես նաև ==
Լեռնարոտի պատմության և մշակույթի անշարժ հուշարձանների ցանկ (Արագածոտնի մարզ)


== Ծանոթագրություններ ==
Ծանր հարձակվող (բասկետբոլ)

Ծանր հարձակվող կամ չորրորդ համար, դիրք բասկետբոլ սպորտաձևում, նշանակվում է ԾՀ (PF) տառերով։ Ծանր հարձակվողների դերը բասկետբոլային հանդիպման ժամանակ գրեթե նման է կենտրոնականների կատարած աշխատանքին։ Հարձակման ժամանակ այս տիպին պատկանող հարձակվողները հակառակ են կանգնում հակառակորդի զամբյուղին, իսկ պաշտպանության ժամանակ փորձում են անառիկ պահել օղակի տակ գտնվող տարածքը, կամ պաշտպանվել հարձակվող թիմի համապատասխան հարձակվողի դեմ։ Ծանր հարձակվողի վրա կարող են դրվել զանազան պարտականություններ, օրինակ անդրադարձներին տիրանալը։ Եվրոպական բասկետբոլում կարելի հանդիպել բազմաթիվ ծանր հարձավողների, ովքեր կարող են դիպուկ միջին նետումներ կատարել (3,7-5,5 մ հեռավորությունից)։
Բասկետբոլի ազգային ասոցիացիայում (NBA) հանդես եկող ծանր հարձակվողների հասակը տատանվում է 203-ից մինչև 213 սմ, իսկ քաշը՝ 110-ից մինչև 120 կիլոգրամ։ Երբեմն, կապված մարզչական որոշումների հետ, ծանր հարձակվողները կարող են նաև կատարել թեթև հարձակվողների կամ կենտրոնականի դերեր, չնայած վերջինի դեպքում նրանց համար փոքր-ինչ դժվար կարող է լինել պայքարել հիմնական կենտրոնականի դեմ՝ հասակային կամ ուժային անհավասարության պատճառով։ NBA-ի բոլոր ժամանակների լավագույն ծանր հարձակվողներից են համարվում Քևին Մակհեյլը, Չարլզ Բարքլին, Դենիս Ռոդմանը, Կարլ Մելոունը, Քրիս Ուեբերը և այլք։


== Տես Նաև ==
Բասկետբոլ
Բուրկինա Ֆասոյի դրոշ

Բուրկինա Ֆասոյի դրոշը բաղկացած է երկու հավասար հորիզոնական մասերից։ Կենտրոնում տեղադրված է դեղին աստղ։ Կարմիր գույնը խորհրդանշում է երեկ, այսօր և վաղը հեղափոխության նահատակների, ամբողջ ժողովրդի զոհերի թափված արյունը։ Կանաչ գույնը խորհրդանշում է գյուղատնտեսական հարստությունը։ Ոսկի դեղին աստղը խորհրդանշում է ժողովրդավարական հեղափոխության գաղափարական ղեկավարությունը։ Դրոշի գույներն ավանդական պանաֆրիկային են։


== Պատկերասրահ ==

		


== Արտաքին հղումներ ==
«Բուրկինա Ֆասո», Flags of the World կայքում
Հոյվայլեր

Հոյվայլեր  (գերմ.՝  Heuweiler), կոմունա Գերմանիայի Բադեն-Վյուրթեմբերգ երկրամասում։
Ենթարկվում է Ֆրաիբուրգ շրջանին։ Մտնում է Բրայսգաու Վերին Շվարցվալդի շրջանի կազմի մեջ։ Բնակչությունը կազմում է 1067 մարդ (ըստ 2010 թվականի դեկտեմբերի 31-ի)։ Տարածքը կազմում է 4.03 կմ²։ Պաշտոնական կոդ՝ 08 3 15 051։ 
Քաղաքը բաժանված է 7 քաղաքային համայնքների։


== Պատկերասրահ ==


== Ծանոթագրություններ ==


== Արտաքին հղումներ ==
պաշտոնական կայք
Խումար

Անվան այլ կիրառումների համար տե՛ս՝ Խումար (այլ կիրառումներ)Խումար, հայկական իգական անուն։ Առաջացել է հայերեն գավառական խումար՝ «գինարբ աչքերով» բառից, որը փոխառություն է արաբերեն xumār՝ հարբած բառից։ Որպես անձնանուն սկսվել է գործածվել 15-րդ դարից։


== Գործածություններ ==
Խումար, դուստր Ղարիպշայի, ով Արծկեում 1486 թվականին Նիկողայոս եպիսկոպոսին գրել տվեց մի Ավետարան։
Խումար, դուստր Հակոբի՝ տանուտեր Արապշայի եղբոր, ով Աղբակի Էրնկանի գյուղում Մարգարա գրչին 1490 թվականին գրել տվեց մի Ավետարան։
Ավելի ուշ հիշատակվել է 1587, 1590, 1593 թվականներին, 16-րդ դարում, որպես արական անձնանուն՝ 1602 թվականին, 1610, 1615, 1640, 1656, 1731, Խոմար ձևով՝ 1785-1786 թվականներին։


== Ծանոթագրություններ ==
Տալա (Ուրուգվայ)

Տալա (իսպ.՝ Tala) — քաղաք Ուրուգվայի հարավում, Կանելոնես դեպարտամենտի տարածքում։


== Աշխարհագրություն ==
Քաղաքը գտնվում է դեպարտամենտի հյուսիսային մասում, Տալա (որի անունովել, քաղաքը ստացել է իր անվանումը) գետի աջ մասում, որը գտնվում է ծովի մակարդակից 59 մետր բարձրության վրա։
Տալան գտնվում է Կանելոնեսից 50 կիլոմետր հյուսիս-արևելք հեռավորության վրա` վարչական դեպարտամենտական կենտրոնից և (NNE) Մոնտեվիդեոից (երկրի մայրաքաղաք) 60 կիլոմետր հյուսիս-հյուսի-արևելք հեռավորության վրա։ Մոտակա քաղաքացիական օդանավակայանը տեղակայված է Մոնտեվիդեոյում։


== Պատմություն ==
Տալան հիմնվել է 1860 թվականի մայիսի 2-ին։ Փոքր քաղաքի աստիճան (Villa) է ստացել 1925 թվականի մայիսի 15-ին։ Մեծ քաղաքի աստիճան (Ciudad)՝ 1960 թվականի ապրիլի 28-ին։


== Բնակչություն ==
Ըստ 2011 թվականի մարդահամարի բնակչությունը կազմում էր 5089 մարդ։

Տեղեկատու. Instituto Nacional de Estadística de Uruguay


== Հայտնի բնիկներ ==
Քրիստիան Ստուանի — Ուրուգվայի ֆուտբոլի ազգային հավաքականի ֆուտբոլիստ` հարձակվող


== Ծանոթագրություններ ==


== Արտաքին հղումներ ==
INE map of Tala Archived 2012-10-10 at the Wayback Machine.
Նորմա (օպերա)

Անվան այլ կիրառումների համար տե՛ս՝ Նորմա (այլ կիրառումներ)Նորմա (իտալերեն՝ Norma), իտալացի երգահան Վինչենցո Բելլինիի օպերա (իտալերեն՝ tragedia lirica - «քնարերգական ողբերգություն») երկու գործողությամբ։ Իտալերեն լիբրետտոն Ֆելիչե Ռոմանիի ըստ ֆրանսիացի դրամատուրգ Ալեքսանդր Սումեի «Նորմա կամ երեխասպանություն» («Norma, ossia L’infanticidio») ողբերգության։ Առաջնախաղը կայացել է Միլանի «Լա Սկալա» թատրոնում 1831 թ. դեկտեմբերի 26-ին։ Օպերան շատերի կողմից համարվում է Վինչենցո Բելլինիի լավագույն ստեղծագործությունը, այն նաև բելկանտո ոճի երաժշտության անկյունաքարերից մեկն է։
Նորմայի դերերգի առաջին կատարողը XIX դարի իտալացի նշանավոր երգչուհի Ջուդիտա Պաստան է, որի համար Բելլինին գրել էր նաև Ամինայի դերերգը «Լուսնոտը» օպերայում։ XX դարում Նորմայի դերերգի լավագույն կատարողներից են սոպրանոներ Ռոզա Պոնսելը, Ջոան Սազերլենդը, Մոնտսերատ Կաբալիեն։ Նորմայի դերերգում փայլել է նաև Մարիա Կալլասը։ Հույն երգչուհին այն կատարել է 89 անգամ բեմի վրա և երկու անգամ ձայնագրել ստուդիայում (1954 և 1960 թթ)։
Մեր օրերում Նորմայի դերերգը կատարում են Էդիտա Գրուբերովան, Աննա Տոմովա-Սինտովան, Գալինա Գորչակովա, Ֆիորենցա Չեդոլինսը, Ջուն Անդերսոնը, Ռենե Ֆլեմինգը և ուրիշներ։
Նորմայի դերում հանդես է եկել անվանի հայ երգչուհի Գոհար Գասպարյանը՝ կատարելով այն Երևանի օպերային թատրոնի բեմում։ Երևանում «Նորման» ունեցել է երկու բեմադրություն՝ 1975 և 2001 թթ.։ Այսօր Նորմայի դերերգը Հասմիկ Պապյանի այցեքարտն է։ Նա համարվում է այդ դերերգի լավագույն կատարողներից մեկը և արդեն հասցրել է այդ դերում հանդես գալ ավելի քան 100 անգամ։


== Ծանոթագրություններ ==


== Արտաքին հղումներ ==
Նորմայի Casta diva արիան Հասմիկ Պապյանի կատարմամբ (YouTube)
Չիմբարովկա

Չիմբարովկա (ուկրաիներեն՝ Чимбарівка), գյուղ Ուկրաինայի Խմելնիցկիի մարզի Դունաևցիի շրջանում։
2001 թվականի տվյալներով Չիմբարովկա գյուղում բնակվում էր 140 մարդ։ Բնակավայրը զբաղեցնում է 0,529 կմ² տարածք։ Բնակչության խտությունը կազմում էր 264,65 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իզարի Լանդաու

Իզարի Լանդաու (գերմ.՝ Landau an der Isar), քաղաք Գերմանիայի Բավարիա երկրամասում, Իզար գետի ափին։


== Պատմություն ==

Լանդաուն հիմնվել է 1224 թվականին բավարական դուքս Լյուդվիգ I Քելգհեյմացու կողմից։ Ավելի վաղ այդ վայրում գտնվում էր Լանդ Աու գյուղը, որի մասին առաջին հիշատակումը վերաբերում է 1074 թվականին։
Քաղաքն այրվել է 1504 թվականի լանդսխուտյան ժառանգության համար մղվող պատերազմի ժամանակ։ Երեսնամյա պատերազմի ավարտին՝ 1648 թվականին, Լանդաուին հաջողվեց խուսափել կրկնակի վերացումից շվեդներին վճարվող հարկի շնորհիվ։ Ավստրիական ժառանգության համար մղվող պայքարում՝ 1743 թվականին, քաղաքը գրեթե ամբողջովին ավերվեց ֆրանսիական և ավստրիական զորքերի կողմից։ 1829 թվականին Լանդաուի բնակչությունը հաշվարկվում էր 1624 բնակչով և 300 տնով։ 1875 թվականին անցկացվեց առաջին երկաթուղին։
1945 թվականի ապրիլի ռազմական գործողությունների ընթացքում քաղաքի կենտրոնական հատվածը մասնակիորեն ավերվել էր։


== Բնակիչներ ==
2013 թվականի մարդահամարի համաձայն՝ Լանդաուի բնակչությունը գրեթե 13 հազար մարդ է։


=== Լանդաուի հայտնի բնակիչները ===
Ուշի Գլաս՝ դերասանուհի։
Իոհան Բապտիստ Գուբեր՝ հոգևորական, Երրորդ ռեյխի ժամանակաշրջանում հակաֆաշիստական շարժման մասնակից։
Յակոբ Ցիգլեր՝ մաթեմատիկոս։
Մանֆրեդ Բյոքլ՝ գրող։
Նորբերտ Նիման՝ հեղինակ։


=== Լանդաուի պատվավոր քաղաքացիներ ===
Հենրիխ Կասպեր Շիթ՝ երգահան։
Ալոյզ Շլյոգլ՝ Բավարիայի գյուղատնտեսության և անտառային արդյունաբերության նախարար։
Արթուր Փիհլեր՝ երգահան։
Հանք Քիք՝ քաղաքի գլխավոր բուրգոմիստր։
Անտոն Զանդլեր՝ շրջանային վարչության ղեկավար։
Ալֆրեդ Միթերմայեր՝ տեղական բանկի տնօրեն։


== Քաղաքի վարչական բաժանում ==
Ժամանակակից Լանդաուն ստորաբաժանվում է 31 վարչական շրջանների։


== Տեսարժան վայրեր ==
Տարածաշրջանային թանգարան
Մարիամ ստվածածին եկեղեցի
Վիլդթուրն պալատ (Schloss Wildthurn)
Ստորին Բավարիայի հնէաբանական թանգարան
«Աճող լեռ» (Wachsender Felsen)
«Սատանայի սանդուղք» (Teufelstritt)
«Քարե» եկեղեցի, (Steinfelskirche), շրջանի հոգևոր կենտրոններից մեկը։


== Քույր քաղաքներ ==
 Զոնեբեկե


== Ծանոթագրություներ ==


== Արտաքին հղումներ ==
www.landau-isar.de Իզարի Լանդաու քաղաքի պաշտոնական կայք(գերմ.)
Անի (գյուղ, Ախալցխայի շրջան)

Անի (վրաց.՝ ანი), գյուղ Վրաստանում։ Գտնվում է Սամցխե-Ջավախք մարզի Ախալցխայի շրջանում։


== Դիրք ==
Գյուղը գտնվում է ծովի մակարդակից 1480 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 348 մարդ։


== Ծանոթագրություններ ==
Կոմբիեռ

Կոմբիեռ (ֆր.՝ Combiers), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 115 մարդ, բնակչության խտությունը` 4.80 մարդ/կմ²։ Բնակավայրը զբաղեցնում է 23.96 կմ² տարածք։


== Աշխարհագրություն ==
Գտնվում է Փարիզ քաղաքից 410 կմ հարավ, Պուատիե քաղաքից` 125 կմ հարավ, Անգուլեմ քաղաքից` 27 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 67 աշխատունակ (15-64 տարեկան) բնակիչ, որոնցից ակտիվ էին 46-ը, իսկ ոչ ակտիվները` 21։ Ակտիվության ցուցանիշը կազմում է 68,7 %։ 46 աշխատունակ մարդկանցից աշխատել է 41 անձ (24 տղամարդ և 17 կին)։ Գործազուրկ են եղել 5 անձ (3 տղամարդ և 2 կին)։ 21 անաշխատունակներից 3-ը եղել են աշակերտներ կամ ուսանողներ, 12-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Աբեռացիա

Աբեռացիա (լատ. aberratio–շեղում, մոլորում), շեղումը նորմայից; սխալներ, խախտումներ

Աստղագիտության մեջ՝ երկնոլորտում լուսատուի թվացող տեղաշարժ, որ հետևանք է լույսի տարածման վերջավոր արագության և Երկրի շարժման
Օպտիկայում՝  պատկերի թերություն, որ առաջ է բերում օպտիկական համակարգը։
Կենսաբանության մեջ՝ բուսական կամ կենդանական տեսակի շեղում նորմալ ձևից։ Բնության մեջ աբեռացիան հազվադեպ է, ժառանգական չէ և ըստ ամենայնի առաջանում է արտակարգ պայմանների ազդեցությամբ։
Հոգեբանության մեջ՝ շեղում նորմալ մտածողությունից։ Լինում է կարճատև (հոգնածությունից, ցնցումից) կամ երկարատև (հոգեկան հիվանդությունների դեպքում)։
(2775) Օդիշոու

(2775) Օդիշոու (անգլ.՝ Odishaw), աստերոիդ աստերոիդների հիմնական գոտում։ Հայտնաբերվել է 1953 թվականի հոկտեմբերի 14-ին Ինդիանայի համալսարանի կողմից Բրուկլինում։
Միջին հեռավորությունը Արեգակից կազմում է 2,422097 ա. մ., առավելագույնը մոտենում է 1,9716 ա. մ. հեռավորության վրա և հեռանում 2,8726 ա. մ.։ Արեգակի շուրջ մեկ ամբողջական պտույտ է կատարում 1376,85 երկրային օրվա ընթացքում, իր ուղեծրով շարժվելով միջինում 0,261467 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,73° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2775) Օդիշոու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Queen II

Queen II, անգլիական Քուին ռոք խմբի երկրորդ ստուդիական ալբոմը, որը թողարկվել է 1974 թվականի մարտի 8-ին։ Մեծ Բրիտանիայում այն վաճառվել է 100,000 օրինակով՝ զբաղեցնելով 5-րդ հորիզոնականը բրիտանական չարթերում։ Համարվում է խմբի ոճային առումով ամենածանր ալբոմներից մեկը։


== Երգացանկ ==
Procession - 4։08
Father to Son - 6։14
White Queen - 4։33
Some Day One Day - 4։21
Loser In the End - 4։01
Ogre Battle - 4։08
The Fairy Feller's Master-Stroke - 2։41
Nevermore - 1։17
March of the Black Queen - 6։33
Funny How Love Is - 2։48
Seven Seas of Rhye - 2։48


== Հիթ-շքերթներ ==


== Հավաստագրեր ==


== Ծանոթագրություններ ==
Լյուսա

Լյուսա  (իսպ.՝ Lluçà), մունիցիպալիտետ Իսպանիայում` Կատալոնիա ինքնավար համայնքում՝ Բարսելոնա նահանգում։ Մունիցիպալիտետը գտնվում է Օսոնա շրջանում։ Զբաղեցնում է 53,54 կմ2 տարածք։ Բնակչությունը` 257 մարդ (2014 թվականի տվյալներով)։


== Ծանոթագրություններ ==


== Արտաքին հղումներ ==
Página web del Ayuntamiento Archived 2005-08-27 at the Wayback Machine. (իսպ.)
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya (իսպ.)
Մագնիսական փոթորիկներ

Մագնիսական փոթորիկներ, Երկրի մագնիսականության տարրերի սահուն ընթացքը կտրուկ խախտող Երկրի մագնիսական դաշտի ուժեղ խոտորումներ։ Մագնիսական փոթորիկներ տևում են մի քանի ժամիցից մինչև մի քանի օր և դիտվում են ամբողջ Երկրի վրա միաժամանակ։ Որպես կանոն Մագնիսական փոթորիկներ բաղկացած են նախնական, սկզբնական, գըլխավոր և վերականգնման փուլերից։ Նախնական փուլում դիտվում են Երկրի մագնիսական դաշտի աննշան փոփոխություններ (հիմնականում բարձր լայնություններում), ինչպես նաև բնորոշ, դաշտի փոքր պարբերությամբ տատանումների գրգռումներ։ Սկզբնական փուլը բնութագրվում է դաշտի առանձին բաղադրիչների հանկարծակի վափոխմամբ ամբողջ Երկրի վրա, իսկ գլխավորը՝ դաշտի մեծ տատանումներով և հորիզոնական բաղադրիչի խիստ նվազմամբ։ Մագնիսական փոթորիկների վերականգնման փուլում դաշտը վերադառնում է իր նորմալ արժեքին։
Մագնիսական փոթորիկներ առաջանում են Արեգակի ակտիվ տիրույթներից դուրս եկող պլազմայի հոսքերով, որոնք համադրվում են արևապսակի պլազմայի հաստատուն, շառավղային արտահոսքին՝ արեգակնային քամուն։ Այդ պատճառով Մագնիսական փոթորիկները համարյա համընկնում են արեգակնային ակտիվության 11-ամյա պարբերության մաքսիմումների հետ։
Մագնիսական փոթորիկները երկրաֆիզիկական ավելի ընդհանուր երևույթի՝ մագնիսոլորտային փոթորկի հիմնական դրսևորումներից են։ Մագնիսոլորտային փոթորիկը ուղեկցվում է Երկրի վերին մթնոլորտում բևեռափայլի, իոնոլորտի գրգռումների, ռենտգենյան և ցածր հաճախականության ճառագայթումների առաջացումով։ Մագնիսական փոթորիկների ժամանակ էապես փոփոխվում են ռադիոալիքներն անդրադարձնող և կլանող իոնոլորտի շերտերի պարամետրերը (տեղաբաշխման բարձրություն, էլեկտրոնների խտություն և այլն), որի հետևանքով առաջանում են կարճալիք ռադիոկապի զգալի խանգարումներ։ Մագնիսական խոտորումների ժամանակ տեղի է ունենում նաև վերին մթնոլորտի տաքացում և ջերմության փոխանցում ներքնոլորտին։ Այս երևույթը նպաստում է ներքնոլորտում շրջապտտական շարժումների զարգացմանն ու ցիկլոնների առաջացմանը։
Հորիզոն (ֆիլմ, 1961)

«Հորիզոն» (ռուս.՝ «Горизонт»), խորհրդային ​​սև-սպիտակ երիտասարդական կինովիպակ, որը նկարահանել է կինոռեժիսոր Իոսիֆ Խեյֆիցը։ Պրեմիերան կայացել է 1962 թվականի մարտի 7-ին։


== Սյուժե ==
Տասներկու շրջանավարտներ գալիս են խոպան, որտեղ ազատում են մանկական իլյուզիաներից, մտնում մեծահասակների կյանք։


== Դերերում ==
Յուրի Տոլուբեև – Անդրեյ Իվանովիչ Գոլովանով, խոպանի սովխոզի տնօրեն
Բորիս Չիրկով – Լիխոբաբա, խոպանի սովխոզի տնօրենի տեղակալ
Ալեքսեյ Սաֆոնով – Սերգեյ Նովոսկոլցև
Սվետլանա Մելկովա – Ռիմա, շրջանավարտուհի
Լյուդմիլա Դոլգորուկովա – Մաշա, շրջանավարտուհի
Վալերիա Նոսիկ – Միշա, շրջանավարտ
Հելի Սիսոև – Սլավա, շրջանավարտ
Մ. Լվովա – Դուսյա, շրջանավարտուհի
Իրինա Գուբանովա – Վերա, շրջանավարտուհի
Վյաչեսլավ Պոդվիգ – Ժենյա, շրջանավարտ
Նիկոլայ Սերգեև – Սոմով, սովխոզի աշխատող
Տատյանա Դորոնինա – Կլավա, սովխոզի աշխատող
Մայիս Բուլգակովա – Շուրա, աշխատանքի հարվածային
Պավել Կաշլակով – Նիկոլայ
Լիլիա Գրիցենկո – Դարիա Պետրովնա Գոլովանովա, նախագահի կինը
Լեոնիդ Բիկով – խոպանի սովխոզի բրիգադիր


== Նկարահանող խումբ ==
Ռեժիսոր՝ Իոսիֆ Խեյֆից
Սցենարիստ՝ Գրիգորի Բակլանով
Օպերատորներ՝ Վադիմ Դերբենյով, Վիկտոր Կարասյով, Ալեքսանդր Չիրով
Կոմպոզիտոր՝ Նադեժդա Սիմոնյան
Երգի տեքստի հեղինակ՝ Բուլատ Օկուջավա


== Ծանոթագրություններ ==


== Արտաքին  հղումներ ==
«Горизонт» на сайте «Энциклопедия отечественного кино»
Ծովային աղավնի

Ծովային աղավնի, կամ թխակտուց որոր (լատ.՝ Chroicocephalus genei) որորների ընտանիքի (Laridae) թռչուն։


== Բնութագիր ==
Ծովային աղավնին ունի 39-47 սմ երկարություն, 97 սմ թևերի բացվածք։ Ի տարբերություն լճի որորի, որին նա շատ նման է, գլուխը ոչ թե մուգ է, այլ սպիտակ։ Ամռանը պարանոցը, մարմնի ստորին մասը և պոչը ունեն մի փոքր վարդագույն երանգ, թևերն ու մեջքը մոխրագույն են։ Հիմնական փետուրները ծայրերում սև են, պոչը ունի սև և սպիտակ շերտեր։ Նրբագեղ թուխ կտուցը և թաթերը կարմիր են։
Երիտասարդ թռչունների մեջքի վերին կողմը մոխրագույն է, ստորին կողմը սպիտակ է, գլխի և հետևի մասում կան մոխրագույն բծեր։ Կտուցը դեղնանարնջագույն է, ոտքերը՝ դեղին։ Սպիտակ պոչի գագաթը սև է։


== Տարածվածություն ==
Ծովային աղավնին ապրում է Միջերկրական ծովի հարավային ափին, Իբերիական թերակղզու հարավ-արևմուտքում, Էգեյան ծովում, Կարմիր ծովում, Պարսից ծոցում, Սև, Կասպից, Արալի ծովերում, Թուրքիայում, Իրանում, Բալոչիստանում և Սինդում։ Ձմռանը թռչունների մեծ մասը գաղթում են դեպի հարավ՝ Հյուսիսային Աֆրիկա և Հնդկաստան, իսկ ոմանք նաև Արևմտյան Եվրոպա։
Ծովային աղավնին հազվադեպ է հանդիպում բաց ծովում՝ ափերից հեռու։


== Սնունդ ==
Ծովային աղավնին ուտում է հիմնականում փոքր ձկներ, ինչպես նաև միջատներ և տարբեր խեցգետնանմաններ։


== Բազմացում ==
Ծովային աղավնին բնադրում է գաղութներով։ Բների հեռավորությունը սովորաբար 1 մետրից պակաս է, երբեմն՝ ընդամենը 20 սմ։ Ճուտը դառնում է սեռական հասուն տարիքի երկու տարեկանում։ Էգ թռչունը 2-3 ձու է դնում ավազի կամ կավի վրա։ Ծովալճակի, ծովի ափերիի մերձակայքում գտնվող փոքր կղզիները և աղի լճերը ափերը հանդիսանում են թռչունների բնադրման տեղ։


== Պատկերասրահ ==

		
		
		
		
		
		
		
		
		
		
		
		
		
		


== Ծանոթագրություններ ==


== Գրականություն ==
Gerald Tuck, Hermann Heinzel. Die Meeresvögel der Welt. Parey, Hamburg/Berlin 1980, ISBN 3-490-07818-7.
Peter Haymann, Rob Hume. Die Küstenvögel Europas. Kosmos, Stuttgart 2006, ISBN 3-440-10570-9.


== Հղումներ ==
Ռուսաստանի ողնաշարավոր կենդանիներ։ Ծովային աղավնի Archived 2018-03-17 at the Wayback Machine.։
(9235) Շիմանամիկաիդո

(9235) Շիմանամիկաիդո (անգլ.՝ Shimanamikaido), աստերոիդ աստերոիդների հիմնական գոտում։ Հայտնաբերվել է 1997 թվականի փետրվարի 9-ին Ակիմասա Նակամուրայի կողմից Կումա Կոգենում։
Միջին հեռավորությունը Արեգակից կազմում է 2,442964 ա. մ., առավելագույնը մոտենում է 2,0508 ա. մ. հեռավորության վրա և հեռանում 2,8351 ա. մ.։ Արեգակի շուրջ մեկ ամբողջական պտույտ է կատարում 1394,68 երկրային օրվա ընթացքում, իր ուղեծրով շարժվելով միջինում 0,258124 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,36° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9235) Շիմանամիկաիդո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դերովերե

Դերովերե (իտալերեն՝  Derovere), կոմունա Իտալիայում, Լոմբարդիա մարզի Կրեմոնա գավառում։ Բնակչությունը հասնում է 341 մարդու, 2008 թվականի մարդահամարի տվյալների համաձայն։ Տարածքը կազմում է 9 կմ²։ Հեռախոսային կոդն Է 0372, իսկ փոստային ինդեքսը 26040։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոսահամար։ 0372 624883
Էլեկտրոնային հասցե։ info@comunediderovere.it
Պաշտոնական կայք։ http://www1.popolis.it/comunediderovere/ Archived 2004-10-27 at the Wayback Machine.


== Արտաքին հղումներ ==
http://www1.popolis.it/comunediderovere/ Archived 2004-10-27 at the Wayback Machine.
ազգային ինստիտուտ (իտալ.)(չաշխատող հղում)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ինդիգո

Ինդիգո (իսպ.՝ indigo, լատ.՝  indicum՝ հնդկական), մուգ, կապույտ բյուրեղային նյութ։ Հալման ջերմաստիճանը՝ 390-392°C (քայքայվելով)։ Անլուծելի է ջրում, սպիրտում, քիչ լուծելի՝ օրգանական լուծիչներում։ Ինդիգոն հնագույն ժամանակներից հայտնի ներկանյութը անջատել են ինդիկատու բույսերից (օրինակ, Indifors tinctoria), որոնք տարածված են Հնդկաստանում, Հարավային և Կենտրոնական Ամերիկայում, Արաբիայում, Հյուսիսային Աֆրիկայում։ Այդ բույսերի որոշ տեսակներ աճում են նաև Հայաստանում։ Ինդիգոն հայ մատենագրության մեջ կոչվել է լեղակ։ Կիրառվում է՝ բրդյա և բամբակյա թելեր և գործվածքներ ներկելու, նկարչական ներկեր պատրաստելու համար և բժշկության մեջ։ Ըստ Ամիրդովլաթ Ամասիացու, օգտագործման եղանակները եղել են արտաքին (պատրաստել են քսուքներ կամ լեղակատու տերևները կպցրել են վերքին, ուռուցքին) և ներքին (ընդունել են հյութի կամ փոշու ձևով)։ Ներկայումս Ինդիգո ստացվում է անիլինի և քլորքացախաթթվի փոխազդեցությունից առաջացած ֆենիլգլիցինը հալում են ալկալիների հետ և ստանում ինդօքսիլ։ Վերջինս օդի թթվածնով օքսիդանալիս առաջացնում է Ինդիգո։ Ոչ բարձր կայունության պատճառով Ինդիգոյի փոխարեն ներկայումս կիրառվում են կուբային այլ ներկանյութեր։


== Ծանոթագրություններ ==
Սյուզերեն

Սյուզերեն (ֆր.՝ suzerain - գերագույն), գերապետ, Արևմտյան Եվրոպայում (միջնադարում խոշոր ավատատիրությունների գերագույն սենյոր (թագավոր, դուքս,կոմս), որն իր վասալների նկատմամբ ուներ գերիշխանություն։ Սյուզերենի իշխանության հիմքում ընկած էր ավատատվությունը։  Կենտրոնացված պետությունների առաջացմամբ իշխանության լիազորություններն աստիճանաբար անցան թագավորին։ Սյուզերենության ձևով են կառուցվել նաև միջազգային իրավական հարաբերությունները պետությունների միջև։
Վասիլևկա (գյուղ, Սերեդինա-Բուդայի շրջան)

Անվան այլ կիրառումների համար տե՛ս՝ ՎասիլևկաՎասիլևկա (ուկրաիներեն՝ Василівка), գյուղ Ուկրաինայի Սումիի մարզի Սերեդինա-Բուդայի շրջանում։
2001 թվականի տվյալներով Վասիլևկա գյուղում բնակվում էր 37 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մամլո ասուլիս

Մամուլի ասուլիս, մամուլի, ռադիոյի և հեռուստատեսության ներկայացուցիչների հավաք, որ կազմակերպում են հանրային անձինք՝ հասարակական քաղաքական հրատապ հարցերի շուրջ լրագրողներին ինֆորմացիա հաղորդելու նպատակով։ Մամլո ասուլիս է անվանվում նաև պետական և հասարակական գործիչների, գիտնականների, մարզիկների և այլոց հանդիպումը լրագրողների հետ՝ զրույցի կամ հարց ու պատասխանի համար։


== Տես նաև ==
Մամլո ծառայություն
Ծեփում

Ծեփում, պլաստիկ փափուկ նյութերի (կավ, պլաստիլին, մեղրամոմ) զանգվածը կուտակելու կամ կտրատելու միջոցով քանդակ ստեղծելու եղանակ։ Ծեփումը քանդակագործի աշխատանքի գործընթացի նախնական փուլն է։ Ծեփման միջոցով պատրաստում են բնօրինակներ և էսքիզներ։ Այն գեղարվեստական ուսուցման սկզբնական ձևերից է (նաև՝ մանկապարտեզում, դպրոցում)։ Քանդակագործության, գրաֆիկայի և գեղանկարչության մեջ ծեփում (կամ մոդելում) ասելով հասկացվում Է նաև ծավալի և պլաստիկ ձևի արտահայտումը։
Սիգար

Սիգար (իսպ.՝ cigarro), ծխախոտի տերևներից փաթաթված ծխագլան, որը կարելի է ծխել այն տեսքով, ինչպես որ այն կա։ Սիգար ծխելու հիմնական նպատակն՝ ծխախոտի բուրմունքից հաճույք ստանալը։
Ժամանակակից սիգարի անմիջական նախատեսակները՝ ծխախոտի տերևի առաջին փաթեթները կիրառվում էին Հարավային և Կենտրոնական Ամերիկայի բնակիչների կողմից եվրոպացիների ժամանումից շատ առաջ։ Առաջին սիգարները հանրաճանաչելիություն են սկսել ունենալ դեռ 18-րդ դարում՝ իսպանացի կոնկիստադորներից շրջանակներում, իսկ հարյուր տարի անց հայտնվել են նաև Եվրոպայում։ 1817 թվականին կուբայական ծխախոտի իսպանական մենաշնորհի չեղարկումից հետո կուբայական ծխախոտը տարածվել է ողջ աշխարհով։ Այսօր սիգարների հանրաճանաչ մարկաները արտադրվում են Կուբայում, ինչպես նաև Դոմինիկյան Հանրապետությունում, Հոնդուրասում և Կարիբյան ավազանի այլ երկրներոխմ։ Եվրոպայում սիգարներ են արտադրվում Շվեյցարիայում, Իտալիայում և Իսպանիայի Կանարյան կղզիներում։


== Անվանման ծագումը ==
«Սիգար» անվանումը ծագում է իսպաներեն cigarro բառիցը, որը, հավանաբար, առաջացել է sik’ar (կամ sic’ar) բառից, որն էլ իր հերթին մայաների յուկատեկերենով նշանակում էր ծխախոտի ծխելու գործընթացը.


== Պատմություն ==
Տերևներից պատրաստված փաթեթի ծխելու եղանակը Եվրոպա է եկել հնդկացիներից՝ Քրիստափոր Կոլոմբոսի արշավների արդյունքում։ 1492 թվականի հոկտեմբերին Հարավային Ամերիկայում ափ իջած եվրոպացիներ նկատել են, որ ծիսակատարությունների ժամանակ ներշնչելու համար տեղաբնիկները օգտագործում են «cohiba» բույսի տերևների շուրջ փաթաթված մայիսի (եգիպտացորենի) վառած տերևները, որի այրման արդյունքում ստացվում է բուրավետ ծուխ է առաջանում։ Հետագայում այդ բառով Կուբայում անվանել են սիգարի հայտնի ապրանքանիշ։ Իսկ ծխախոտ ծխած առաջին եվրոպացիներ էր Կոլոմբոսի ուղեկից կապիտան Ռոդրիգո դե Խերեսը, ով հետագայում այնքան է հակվել ծխախոտով, որ Իսպանիա վերադառնալուց հետո «ծուխ խմելու» ունակությունների հրապարակային ցուցադրումներից հետո իշխանությունների կողմից բանտ է նետվել, քանի որ նրանք կարծել են, որ դե Խերեսը տարված է սատանայով։


== Ծանոթագրություններ ==
Իննա Բարսովա

Իննա Ալեքսեևնա Բարսովա (ռուս.՝ Инна Алексеевна Барсова, սեպտեմբերի 10, 1927(1927-09-10), Սմոլենսկ, ՌԽՖՍՀ, ԽՍՀՄ), ռուս երաժշտագետ, արվեստագիտության դոկտոր, պրոֆեսոր։ ՌԴ արվեստի վաստակավոր գործիչ (1994), ՌԴ կոմպոզիտորների միության անդամ։


== Կենսագրություն ==
Իննա Բարսովան ծնվել է 1927 թվականի սեպտեմբերի 10-ին Սմոլենսկում, դաշնամուրային վարպետ Ա. Բարսովի ընտանիքում։ Յոթ տարեկանից սովորել է դաշնամուր նվագել Լ. Ստանչինսկայայի՝ Ալեքսեյ Ստանչինսկու քրոջ մոտ։ 1937 թվականից սովորել է Մոսկվայի կոնսերվատորիային առընթեր Կենտրոնական երաժշտական դպրոցի դաշնամուրի դասարանում նախ Մ. Գեխտմանի, ապա Է. Վիլյանսկայայի մոտ։ Միաժամանակ սովորել է կոմպոզիցիա Ս. Բիրյուկովի մոտ։
1943 թվականին՝ տարհանումից վերադառնալուց հետո, Իննա Բարսովան ընդունվել է Մոսկվայի կոնսերվատորիայի առընթեր երաժշտական ուսումնարան, որտեղ դաշնամուր է սովորել Ն. Ֆիշմանի, ապա Վ. Նաթանսոնի մոտ, ներդաշնակագիտություն՝ Իգոր Սպոսոբինի, կոմպոզիցիա՝ Եվգենի Մեսների մոտ։ 1951 թվականին ավարտել է Մոսկվայի կոնսերվատորիայի տեսաբանական-կոմպոզիտորական ֆակուլտետը, որտեղ տեսության դասարանում սովորել էր Ի. Սպոսոբինի մոտ, 1954 թվականին նրա մոտ էլ ավարտել է ասպիրանտուրան։
1953 թվականին Իննա Բարսովան սկսել է աշխատել Մոսկվայի կոնսերվատորիայում, որտեղ սկզբում դասավանդել է գործիքավորման ամբիոնում։ 1969 թվականին սկսել է վարել հատուկ դասարան տեսաբանական-կոմպոզիտորական ֆակուլտետի գործիքավորման ամբիոնում (ներկայում՝ պատմական-տեսաբանական ֆակուլտետ), դասավանդել է նաև արտասահմանյան երաժշտության պատմության և ռուսական երաժշտության պատմության ամբիոններում, 1998 թվականին սկսել է աշխատել երաժշտության տեսության ամբիոնում (գործիքավորման և պարտիտուրների ընթերցման բաժին), 1981 թվականին դարձել է պրոֆեսոր։ 1979-1991 թվականներին եղել է Գորկիի Մ. Ի. Գլինկայի անվան կոնսերվատորիայի պրոֆեսոր, 1995-1998 թվականներին՝ Մինսկի կոնսերվատորիայում։


== Անձնական կյանք ==
Ամուսինը՝ Սերգեյ Օշրերով, բանասեր, թարգմանիչ։


== Գիտական գործունեություն ==
Իննա Բարսովան հիմնականում մասնագիտացել է արևմտաեվրոպական երաժշտության ուսումնասիրության մեջ։ Նրա բազմաթիվ աշխատանքներ նվիրված են մասնավորապես Գուստավ Մալերին։ Իննա Բարսովան Գուստավ Մալերի միջազգային միության անդամ է։ Բարսովան հեղինակել է նաև բազմաթիվ հոդվածներ «The New Grove Dictionary of Music and Musicians»-ի (1980, 2001) համար։


== Ծանոթագրություններ ==


== Արտաքին հղումներ ==
Инна Алексеевна Барсова на сайте Московской консерватории
Интервью журналу "Этажи" от 10.09.2017
Կոբլա (գետ)

Կոբլա  (ռուս.՝ Кобла ), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պեչորա գետի աջ ափից 1148 կմ հեռավորության վրա։ Գետի երկարությունը կազմում է 44 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000061036
Կոդը ըստ հիդրոլոգիական հետազոտության (ՌԴ) — 103006103
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Սրեդնի Չիր (Օբլիվսկի շրջան)

Սրեդնի Չիր (ռուս.՝ Средний Чир ), ավան Ռուսաստանի Դաշնության Ռոստովի մարզի Օբլիվսկի շրջանում։ Մտնում է Օբլիվսկոյե գյուղական համայնքի կազմի մեջ։
Մկրտիչ Յուզբաշյան

Մկրտիչ (Նիկիտա) Մովսեսի Յուզբաշյան, (1882, Շուշի - 1961, Երևան), հայ սովետական ինժեներ-էլեկտրիկ։
Կարեն Յուզբաշյանի հայրը։


== Կենսագրություն ==
Ավարտել է Գերմանիայի Դարմշտատի պոլիտեխնիկական ինստիտուտը (1910)։ 1923-1930 թվականներին աշխատել է Թիֆլիսի էլեկտրամեխանիկական գործարանում՝ տնօրեն, 1923-1924 թվականներին՝ գլխավոր ինժեներ։ 1930 թվականին հրավիրվել է Երևան՝ ղեկավարելու տրամվայի անցկացման շինարարությանը։ 1930-1937 թվականներին եղել է Երքաղգործկոմի տրամվայի վարչության պետ և գլխավոր ինժեներ։ 1932 թվականից դասավանդել է Երևանի պոլիտեխնիկական ինստիտուտում։ Էլեկտրատեխնիկայի մասին հայերեն լեզվով առաջին գրքի հեղինակն է։


== Պարգևներ ==
ՀԽՍՀ Աշխատանքային կարմիր դրոշի շքանշան (1933)։
Խոյգան

Խոյգան, հայաբնակ գյուղ Իրանում, Սպահանի նահանգի Փերիա գավառում, Սպահանից 140 կմ հյուսիս-արևմուտք։ 1960 թվականին ուներ 1365 (220 տուն) բնակիչ։
Հայերը Խոյգանում բնակություն են հաստատել 1604 թվականին, շահ Աբբաս I-ի (1588 - 1628) կազմակերպած բռնագաղթի ժամանակ։ Զբաղվում էին երկրագործությամբ, անասնապահությամբ, այգեգործությամբ և գորգագործությամբ։ Խոյգանում կար երեք եկեղեցի (Ս. Հովհաննես՝ կառուցված 1605 - 1620 թվականներին, Ս. Աստվածածին՝ կառուցված՝ 1892 թվականին, Ս. Ներսես՝ կառուցված 1917 թվականին)։ 1850 թվականից Խոյգանում մշտապես գործել է դպրոց, 1938 թվականին կառուցվել է նոր դպրոց, որը 1953 թվականին պետականացվել ու վերանվանվել է «Խայամ»։ Սկսած 1965 թվականից Խոյգանի հայերը տեղափոխվել ու բնակություն են հաստատել տարբեր երկրներում ու քաղաքներում։ Մոտ 120 ընտանիք ներգաղթել է Հայաստան։ 1980 թվականի դրությամբ Խոյգանում ապրում է 60 հայ ընտանիք։
Թաքելվան

Թաքելվան, գյուղ Արևմտյան Հայաստանում, Բիթլիսի վիլայեթի Սղերդի գավառում։ Գտնվում էր Գյոզալդարա գետի ստորին հոսանքի տարածքում, Սղերդ քաղաքից 10 կմ հյուսիս։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Պատրիկ Սուեյզի

Պատրիկ Ուեյն Սուեյզի (անգլ.՝ Patrick Wayne Swayze, օգոստոսի 18, 1952(1952-08-18)[…], Հյուստոն, Տեխաս, ԱՄՆ - սեպտեմբերի 14, 2009(2009-09-14)[…], Լոս Անջելես, Կալիֆոռնիա, ԱՄՆ), ամերիկացի դերասան, պարող, երգիչ և երգերի հեղինակ։ Սուեյզիի մասնակցությամբ առավել հայտնի ֆիլմերից են «Ուրվականը», «Կեղտոտ պարեր», «Ալիքի կատարին» և այլն։
1991 թվականին «People» ամսագրի կողմից ճանաչվել է «Երկրագնդի ամենասեքսուալ տղամարդ»։
Մահացել է 2009 թվականին՝ 4-րդ աստիճանի ենթաստամոքսային գեղձի ուռուցքից։ Սուեյզիի հեռուստատեսային և ֆիլմային կարիերան տևել է 30 տարի։


== Ծանոթագրություններ ==


== Արտաքին հղումներ ==
Պատրիկ Սուեյզի - IMDb էջ
Պատրիկ Սուեյզիի շիրիմը - Find A Grave կայքում
Սերգեյ Պետրոսյան

Սերգեյ Արսենի Պետրոսյան (հունիսի 7, 1988(1988-06-07), Բաքու, Ադրբեջանական ԽՍՀ, ԽՍՀՄ - հուլիսի 24, 2017(2017-07-24), Գորյաչի Կլյուչ, Կրասնոդարի երկրամաս, Ռուսաստան), հայկական ծագմամբ ռուսաստանաբնակ ծանրամարտիկ, Եվրոպայի երկակի չեմպիոն։ Ռուսաստանի միջազգային կարգի սպորտի վարպետ (2009)։ Հանդես է եկել ԲԿՄԱ-ի կազմում։


== Կենսագրություն ==
Սերգեյ Պետրոսյանը ծնվել է 1988 թվականի հունիսի 7-ին Բաքվում, սակայն 1989 թվականին ղարաբաղա-ադրբեջանական հակամարտության պատճառով նրա ընտանիքն ստիպված է եղել տեղափոխվել Գորյաչի Կլյուչ (Կրասնոդարի երկրամաս)։ Սերգեյ Պետրոսյանը ծանրամարտով զբաղվել սկսել է 1998 թվականին Ռուսաստանի վաստակավոր մարզիչ Սերգեյ Պոյրազյանի գլխավորությամբ։ 2005 թվականին դարձել է Եվրոպայի պատանեկան առաջնության չեմպիոն, իսկ 2006 թվականին նվաճել է արծաթե մեդալ աշխարհի պատանեկան առաջնությունում։ 2007 թվականից ընդգրկվել է Ռուսաստանի ազգային հավաքականի կազմում։ Նույն թվականին հաղթել է Ստրասբուրգում անցկացվող Եվրոպայի առաջնությունում, իսկ մեկ տարի անց կրկնել է այդ հաջողությունը Լինյանոյում անցկացվող Եվրոպայի առաջնությունում։ Չի մասնակցել Պեկինում անցկացված Օլիմպիական խաղերին, որովհետև Ռուսաստանի հավաքականի մարզչական շտաբը ոչ մի մարզիկի չի ներկայացրել մինչև 62 կգ քաշային կարգում։
Սերգեյ Պետրոյսանը զոհվել է․ նրա մարմինը հայտնաբերվել է գետում 2017 թվականի հուլիսի 24-ին Գորյաչի Կլյուչ քաղաքի մոտ։


== Ծանոթագրություններ ==


== Արտաքին հղումներ ==
Սերգեյ Պետրոսյանի էջը CSKA.ru կայքում Archived 2007-11-07 at the Wayback Machine.
Սերգեյ Պետրոսյանի էջը Chidlovski.net կայքում (անգլ.)
Интервью Сергея Петросяна «Независимой спортивной газете» (2007 год)
Интервью тренера С. Петросяна Сергея Пойразяна Archived 2008-06-20 at the Wayback Machine.
Սեռո Էլ Մուերտո

Սեռո Էլ Մուերտո (իսպ.՝ Cerro El Muerto), լեռ Հարավային Ամերիկայում։ Անդեր լեռնաշղթայի ռավելբարձր լեռներից է։ Գտնվում է Արգենտինայի և Չիլիի սահմանին։ Պաշտոնապես արձանագրված բարձրությունը  6488 մետր է, սակայն վերջին տարիներս իրականացված չափումների արդյունքում նպատակահարմար է համարվել կիրառել «ծովի մակերևույթից մոտավորապես 6.510 մետր բարձրություն ունի» ձևակերպումը։ Առաջին հաջողված վերելքը գրանցվել է 1950 թվականին։
Սեռո Էլ Մուերտոն ստրատոհրաբուխ է, որը ներկայումս դասվում է հանգած հրաբուխների թվին։


== Ծանոթագրություններ ==


== Արտաքին հղումներ ==
Տեղեկատվություն Սեռո Էլ Մուերտոյի բարձունքը հաղթահարելու մասին
Սեռո Էլ Մուերտոյի եղանակի տեսություն(չաշխատող հղում)
Սեռո Էլ Մուերտոյի մասին Tageo.com կայքում
Ապոլլոնի տաճարը Բասքում

Ապոլլոնի տաճարը Բասքում, տաճար՝ կառուցված Ք.ա. 430 թվականին Պելոպոնեսում՝ Արկադիայի լեռներում, Ֆիգալիա քաղաքի բնակիչների համար։ Սրանով ավարտվում է Պերիկլեսյան ժամանակաշրջանի ճարտարապետության գերագույն ծաղկման շրջանը։ Տաճարի հեղինակն է Իկտինոսը։


== Շինանյութ ==
Տաճարը հիմնականում կառուցված է մարմարանման կրաքարից (բացառությամբ առանձին մանրամասներից, որոնք մարմարից են)։ Դորիական պերիպտերոս է՝ խիստ ձգձգված ցելլայով, 6×15 սյուներով և 14,6 × 38,3 մ չափով։


== Կառուցվածք ==

Չնայած արտաքին ճարտարապետության զուսպ ձևերին, տաճարի ինտերիերին բնորոշ է տարածական հարուստ լուծումը։ Ցելլայի երկայնական պատերից դուրս են գալիս կիսալուսնաձև վերջավորված 5 զույգ որմնասյուներ։ Սրանք առաջացնում են չորս զույգ խորշեր։ Տաճարի առանցքի վրա՝ ետևում, տեղավորված է կորնթական օրդերի առանձին մի սյուն, որը այս օրդերի առաջին, ամենահին կիրառության նմուշն է։ Տեղում պահպանվել է միայն խարիսխը և գտնվել են խոյակի բեկորները։ Տաճարը կառուցվել է ավելի հին տաճարի տեղում։
Ապոլլոն Էպիկուրի տաճարը Բասքում այն հազվագյուտ հուշարձաններից է, որի մեջ կիրառվել են հունական երեք օրդերները (դորիական օրդեր, կորնթական օրդեր, հոնիական օրդեր)։ Դորիականը կիրառվել է արտաքին սյունասրահում, հոնիականը՝ ներքին պատերի ելուստներում, կորնթականը՝ որպես առանձին սյուն։ Ճարտարապետ Իկտինոսի մեզ հայտնի երեք գործերը՝ Պարթենոնը, Թելեստերիոնը և Բասոսի տաճարը, վկայում են ստեղծագործական անհատականության ու մշտապես որոնող նորարարական ձգտման մասին, հատկանիշներ, որոնք արտահայտվել են կորնթական նոր օրդերի ստեղծմամբ, շենքերի ինքնատիպ հորինվածքներով, քանդակների համարձակ արմատավորմամբ։


== Տե՛ս նաև ==
Դորիական օրդեր
Իկտինոս
Պարթենոն


== Ծանոթագրություններ ==


== Արտաքին հղումներ ==
http://publishing.ysu.am/files/Lilit_Pipoyan_Hin_Hrom.pdfHellenic Ministry of Culture: Bassae
Hellenic Ministry of Culture: Temple of Apollo Epikourios
Excavation of the Temple
UNESCO: Temple of Apollo Epicureus at Bassae
Թեոդոսիուս II (Աբխազիայի արքա)

Թեոդոսիուս II (վրաց.` თეოდოს II), Աբխազիայի արքա։ Գահակալել է երկու անգամ՝ 811-812 և 837-838 թվականներին։
Թեոդոսիուսը հաջորդել է եղբորը՝ Լևոն II արքային, սերում էր Անոսիդների տոհմից։ Նրա հայրը 786 թվականին ընդվզել էր Բյուզանդիայի դեմ և իրեն անկախ թագավոր հռչակել։ Բացի Հովհաննես բռնակալից և իր որդուց` երկար տարիներ աբխազական գահին բազմում էին Լևոն II-ի ժառանգները։
Թեոդոսիուսին հաջորդում է Դեմետրե II-ը, ով իր եղբայր Լևոնի որդին էր։


== Տես նաև ==
Աբխազիայի արքաների ցանկ


== Ծանոթագրություններ ==